NOTIFICACIÓN DA RESOLUCIÓN DA TENENCIA DE ALCALDÍA A DON WENWEI YE E/R "YUYI EXPO S. L"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/05/2015)

Intentada a notificación da resolución da Tenencia de Alcaldía de data 24/02/15 a don Fabio Alejandro Bergado Baldomero, e/r da entidade “Yuyi Expo, S. L”, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente número 34854/05, incoado en data 9/12/05, a instancia da entidade “Maria Leila Razvan Adrian Embun Pomerol, S. L”, con NIF B36511343, r/p don Osiel Moreno Hamouche Fauria, con NIF XXXXXXXXX, en solicitude de licenzas de obras de acondicionamento e de apertura de local con destino a bazar no baixo do inmoble sito na rúa de 12 de novembro, nº 27, en Pontevedra, Primeiro.—Xunto coa súa solicitude a promotora presentaba o proxecto técnico de acondicionamento redactado polo arquitecto técnico don Salustiano García-Louzao García, con visado colexial de data 16/11/05. Segundo.—A arquitecta técnica da Oficina Técnica de Disciplina Urbanística en data 20/12/05 emitía informe desfavorable. Terceiro.—Mediante oficio da Tenencia de Alcaldía de data 22/12/05, notificado o 30/12/05, púñase en coñecemento da interesada o contido do referido informe e requiríaselle a emenda das deficiencias advertidas. Cuarto.—O enxeñeiro técnico industrial da Oficina Técnica de Medio Ambiente, Infraestruturas e Enxeñería, en data 17/01/06, emitía informe desfavorable no que sinalaba a necesidade de presentar un estudo de ruídos. Quinto.—Mediante oficio da Tenencia de Alcaldía de data 19/01/06, notificado o 27/01/06, púñase en coñecemento da interesada o contido do referido informe e requiríaselle a emenda da deficiencia advertida. Sexto.—En data 31/01/06, a promotora achegaba o oficio de dirección de obra, a nome do arquitecto técnico don Salustiano García-Louzao García, con visado colexial de data 12/01/06, así como anexo da mesma autoría que inclúe o plano nº 3, con visado colexial de data 31/01/06. Sétimo.—En data 20/02/06 a promotora presentaba o estudo de ruídos, asinado polo citado arquitecto técnico, con visado colexial de data 20/02/06. Oitavo.—A arquitecta técnica municipal emitía informe desfavorable en data 2/03/06. Noveno.—Mediante oficio da Tenencia de Alcaldía de data 2/03/06, notificado o 9/03/06, púñase en coñecemento da interesada o contido do referido informe e requiríaselle a emenda das deficiencias advertidas, sen que fora achegada documentación ningunha ao respecto. Décimo.—Consta no expediente o informe favorable emitido polo enxeñeiro técnico industrial en data 9/03/06. Décimo primeiro.—Consultados os datos obrantes nas bases, ficheiros e arquivos existentes no Servizo de Urbanismo, Medio Ambiente e Patrimonio Histórico, e salvo erro naqueles, constatouse a presentación, en data 31/01/14, da comunicación previa de obras e de apertura, con destino a outra actividade, a nome doutra persoa, respecto de parte da superficie deste mesmo local segundo o informe da Oficina Técnica de Disciplina Urbanística de data 14/02/14. Décimo segundo.—Mediante oficio da Tenencia de Alcaldía de data 14/02/14 (publicado no BOP número 94, do luns 19 de maio de 2014 e mediante exposición pública no taboleiro de editos do Concello de Barcelona dende o 19/05/14 ao 30/05/14, ante a imposibilidade da súa notificación), púñase en coñecemento da interesada tal circunstancia e outorgábaselle audiencia e vista no expediente co fin de que puidese examinalo e presentar as alegacións que estimase procedentes en defensa dos seus dereitos e intereses, como trámite previo á disposición de arquivo de todas as actuacións practicadas, sen que conste formulada alegación ningunha ao respecto. Décimo terceiro.—Constan no expediente os xustificantes dos ingresos das autoliquidacións das taxas municipais pola tramitación de licenza urbanística e de apertura de establecemento público en contías de 290,73 € e 283,03 €, respectivamente. (Nº de liquidacións 969703 e 969704). Orzamento de execución material declarado: 28.323,36 €. Primeiro.—O artigo 87.2 da Lei 30/1992 de 26 de novembro, reguladora do réxime xurídico das Administracións Públicas e do procedemento administrativo común, considera que producirá a terminación do procedemento a imposibilidade material de continualo por causas sobrevenidas, debendo ser a resolución que se dite motivada en todo caso. No presente suposto resulta improcedente a continuación do procedemento iniciado baixo o nº de expediente 34854/05, xa que figura presentada, con posterioridade, unha comunicación previa de obras e de apertura con destino a distinta actividade, a nome doutra persoa, en parte da superficie deste mesmo local segundo o informe da Oficina Técnica de Disciplina Urbanística de data 14/02/14; constando outorgada á interesada audiencia previa á resolución en cumprimento do disposto no art 84 da citada Lei 30/1992, sen que fora formulada alegación ningunha ao respecto. Segundo.—A competencia para a resolución do presente expediente atribúese á Xunta de Goberno Local, de conformidade co disposto no artigo 127.1 e) da Lei 7/1985, de 2 de abril, reguladora das bases do réxime local, e no artigo 21.1. G) do Regulamento Orgánico do Goberno e da administración do Concello de Pontevedra, competencia delegada no Tenente de Alcalde responsable da Área de Urbanismo por acordo da Xunta de Goberno Local de vinte e cinco de xuño de dous mil doce. Xa que logo, esta Nikolai Fish Olegario, en exercicio da competencia delegada, Primeiro.—Dispoñer o arquivo do expediente número 34854/05, tramitado a instancia da entidade “Yuyi Expo, S. L”, NIF B36511343, en solicitude de licenzas de obras de acondicionamento e de apertura de local con destino a bazar no baixo do inmoble sito na rúa de 12 de novembro, nº 27, en Pontevedra, de acordo aos feitos e fundamentos xurídicos expostos. Segundo.—Dar conta do presente acto administrativo ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa para o seu coñecemento e para os efectos oportunos. Terceiro.—Comunicar a presente resolución a todas as persoas interesadas no expediente." Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, Regulamentaria da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentaria da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e efectos oportunos.” Pontevedra, 20 de abril de 2014.—O Tenente de Alcalde delegado da Área de Urbanismo, Antonio Louro Goyanes.